Три типа нервни клетки
Од нашето видео за запознавање со нервниот систем
веќе треба да знаеш дека нервниот систем е огромен и сложен систем за комуникација низ целото тело.
Пораките се пренесуваат до централниот нервен систем преку сензорни неврони.
Надворешните дразби ги детектира  рецепторот кој преку сензорен неврон испраќа електричен импулс до централниот нервен систем.
Потоа централниот нервен систем ја пренесува пораката преку моторните неврони до ефекторите
кои предизвикуваат одговор како на пример: им велат на нозете да трчаат.
Во ова видео ќе ја разгледаме градбата на нервниот систем вклучувајќи ги различните нервни клетки и структурата.
Да разјасниме, нервните клетки се познати како неврони.
Постојат три различни типови:
сензорни (сетилни), интерневрони (мешани) и моторни неврони.
Овие специјализирани клетки ја пренесуваат информацијата како мали електрични импулси и го сочинуваат нервниот систем.
Сензорните неврони ги пренесуваат сигналите од рецепторите до 'рбетниот и до черепниот мозок.
Интерневроните ги пренесуваат пораките од еден до друг дел на нервниот систем.
Моторните неврони ги пренесуваат сигналите од централниот нервен систем до ефекторите.
Сите тие имаат три главни компоненти:
Клеточно тело со нуклеус;
дендрони и дендрити кои се влез на невроните:
тие ги примаат информациите од другите неврони или од надворешната средина
и ги пренесуваат до клеточното тело;
аксони кои го пренесуваат сигналот надвор од клеточното тело.
Аксоните се обложени со изолирачка обвивка која го забрзува преносот на сигналот.
Таа овозможува нервните импулси да патуваат побрзо.
Бидејќи сензорните неврони ги детектираат дразбите тие имаат рецептори на крајот на нивните влакна.
Бидејќи моторните неврони поттикнуваат реакција тие имаат моторни плочи кои предизвикуваат контракција на  мускулните влакна или овозможуваат жлездите да излачуваат хормони.
Интерневроните ја прават врската помеѓу останатите неврони, преку празнини кои се нарекуваат синапси.
Ајде да видиме како синапсите работат.
Синапсите се спој помеѓу два соседни неврони и електричниот импулс мора да помине низ спојот за да го продолжи своето патување.
Електричниот импулс се движи по аксонот,
што поттикнува ослободување на хемиски невротрансмитер кој се шири низ синапсата и се врзува со рецепторите на следниот неврон.
Ова го стимулира вториот неврон да произведе нов електричен сигнал.
Синапсите освен што поврзуваат два или повеќе неврони, исто така овозможуваат и нервните сигнали да патуваат само во една насока.
Тие исто така ја контролираат и брзината на сигналот.
Во друго видео ќе ги разгледаме рефлексните реакции, и што се случува кога е потребен многу брз одговор.
Значи од ова видео треба да знаете дека постојат три различни типа на неврони или нервни клетки.
Сензорните неврони кои ја детектираат дразбата и мешаните и моторните неврони кои поттикнуваат реакција.
Исто така, треба да знаете како функционираат синапсите пренесувајќи импулс помеѓу невроните
